गौरतलब है कि पिछले कुछ महीने से सीबीआई में उथल-पुथल मची हुई है. इस संस्था के इतिहास में पहली बार ऐसा हुआ कि रिश्वतखोरी कांड जगजाहिर हुआ और घूस देने वाले शख्स ने सार्वजनिक ढंग से जांच एजेंसी के दूसरे सर्वोच्च अधिकारी पर 3 करोड़ रुपए लेने का आरोप लगाया. बाद में इसकी चपेट में सीबीआई के निदेशक आलोक वर्मा भी आए और उनपर भी रिश्वतखोरी का आरोप लगा. जांच एजेंसी की गिरती साख के मद्देनजर केंद्र सरकार ने दोनों अधिकारियों को छुट्टी पर भेजा और स्वतंत्र जांच की सिफारिश की.